b'\n_START_ARTICLE_\nVulkanski pepel\n_START_PARAGRAPH_\nVulkanski pepel je fin prah s premerom zrnc manj\xc5\xa1im od 2 mm, ki pade na zemljo po izbruhu ognjenika.\n_START_SECTION_\nNastanek in karakteristike\n_START_PARAGRAPH_\nVulkanski pepel nastane le ob eksplozivnem izbruhu ognjenika. Ob velikem pritisku, ki nastane ob tem se kamnine in magma v trenutku spremenijo v plin in drobne delce. Te delce eksplozija vr\xc5\xbee visoko v zrak, kjer obstanejo toliko \xc4\x8dasa, da se ohladijo nato pa jih veter raznese po okolici, dokler se ne spustijo nazaj na zemljo v obliki razli\xc4\x8dno debele plasti (podobno kot sneg ali pepel)._NEWLINE_Za razliko od pepela, ki nastane ob gorenju organskih snovi, je vulkanski pepel trd in abraziven in se ne topi v vodi. Na ta na\xc4\x8din je bolj podoben pu\xc5\xa1\xc4\x8davskemu pesku kot pepelu. Pepel, ki se nalo\xc5\xbei v ve\xc4\x8djih koli\xc4\x8dinah vsebuje praviloma ve\xc4\x8dje delce, ki so bolj vro\xc4\x8di in se lahko ob nalaganju sprimejo, kar povzro\xc4\x8di nastanek mehkih vulkanskih kamnin (tuf).'